Mellem Store Fugleholm og Sidø, som af Befolkningen kal- 

 des »Siø«, er Vandet omtrent 1 Fod dybt og Bunden meget 

 dyndet. 



Sidø er beboet og opdyrket med Undtagelse af den vestlige 

 Ende, der er fugtig og græsbevokset. Den Havarm, der tidligere 

 har adskilt Sidø og Skovø, er inddæmmet og tørlagt, dog saa- 

 ledes, at der endnu findes Vand paa de la vestliggende Steder; 

 Jordsmonnet er i det hele fugtigt og bevokset med Star (Carex), 

 Kjærsødgræs (Glyceria aqvatica) og andre Sumpplanter. Begge 

 Øer er langs Kysten beskyttede mod Havet ved et lavt Dige, 

 udenfor hvilket der findes en meget smal Strandbred, hvor Vege- 

 tationen er sparsom og bestaar af de samme Planter, som fandtes 

 paa Fugleholmene. 



I det inddæmmede Terrain opholdt sig en Mængde Hætte- 

 maager, der imidlertid viste sig paafaldende forsigtige i Sammen- 

 ligning med, hvad paa denne Aarstid plejer at være Tilfældet. 

 Ude mellem de visne Siv og Star fandtes mange Reder, men 

 alle var tomme — altsaa tømte for Æg — hvad der forklarede 

 Fuglenes Adfærd. — Endvidere saas her en Del Viber og 

 Rødben, nogle Par Præstekraver, 3 — 4 Brushaner (Machetes 

 pagnax) , der havde Kampplads her, — derimod saas ingen 

 Hunner, — og enkelte Graaandrikker (Anas boscas), der fløj op 

 fra Sivene, en Del Gul Vipstjerter og Sanglærker. 



Paa den øverste Lægte i en Indhegning tog en Rødben Plads 

 og holdt herfra Øje med os; da vi nærmede os, fløj den lidt 

 bort og satte sig atter paa Indhegningens øverste Kant. 



Viber saas for øvrigt omkring paa Markerne uden at være 

 talrige der, og ved Stranden færdedes nogle faa Præstekraver og 

 Ryler; en Hvid Vipstjert (Motacilla alba) blev set her, endvidere 

 saas Sanglærke og Gul Vipstjert overalt i stort Antal, adskillige 

 Kornværlinger (Emheriza miliaria), en Del Landsvaler (Hirundo 

 rustica), en Husspurv (Passer domesticus) og nogle Skovspurve 

 (Passer montanus). — Ude i Havet Sydvest for Skovø laa 9 

 Pibeænder (Anas penelops), 4 Hanner i Pragtdragt og 5 Hunner 

 samt 3 Toppet Skalleslugere (Mergus serrator), hvoraf ingen i 

 Pragtdragt ; ude over Havet Nord for Øerne saa vi en stor Flok 

 Ænder paa flere Hundrede Individer flyve forbi højt tilvejrs. 



Vidtstrakte Grunde strækker sig langs Sydenden af Taasinge 

 og hindrede os i med vort Fartøj at naa nærmere ind til de to 

 Smaaholme »Rallerne«, der ligger c. 200 Meter Vest for Skovø. 



